
Cyn dechrau'r modiwl diogelu ac ymchwilio mewn I’r pwnc yn ddwfnach, roedd fy dealltwriaeth o ddiogelu yn sylfaenol. Roeddwn i'n gwybod ei fod yn ymwneud a amddiffyn plant, pobl ifanc ac oedolion agored i niwed rhag cam-drin a niwed, ond doeddwn i ddim yn gwbl ymwybodol o'r gwahanol fathau o gam-drin na sut i adnabod yr arwyddion. Hefyd, doedd gen i ddim dealltwriaeth glir o'r gweithdrefnau ffurfiol i'w dilyn pe bai pryder diogelu yn codi.

Wrth ymchwilio yn fwy i'r modiwl, roedd fy gwybodaeth a dealltwriaeth wedi gwella. Dysgais am y ddeddfwriaeth a'r polisïau allweddol sy'n sail i ddiogelu, fel Deddf Plant a gweithio gyda'n gilydd i ddiogelu plant ynghyd â dealltwriaeth o fathau o neglect a cham-drin. Gwnaeth defnyddio astudiaethau bywyd go iawn helpu fi i feddwl yn feirniadol am sut y gall pryderon diogelu ddod i'r amlwg mewn gwahanol sefyllfaoedd a pa mor bwysig yw ymateb yn briodol. 

Ar ôl cwblhau'r ymchwil, rwy'n teimlo'n llawer mwy hyderus yn fy ngallu i adnabod ac ymateb i faterion diogelu. Rwyf hefyd yn deall pwysigrwydd bod yn sylwgar, cymryd pob pryder o ddifrif, a gwybod y gweithdrefnau cywir i'w dilyn. Rwy'n teimlo'n fwy parod i amddiffyn y rhai sydd yn fy ngofal ac yn fwy ymwybodol o fy nghyfrifoldebau cyfreithiol a moesegol. Rwyf hefyd yn deall pa mor hanfodol yw cynnal ffiniau proffesiynol ac aros yn wrthrychol ac yn dawel wrth ymdrin â sefyllfaoedd anodd. Yn ystod fy ymchwiliad rwyf hefyd wedi dysgu am rhan 359 I 364 o’r deddf ddefrydu 2020 ac ei fod yn datgan bod orchymyn atal gellir ei wneud ar argyhoeddiad neu am unrhyw drosedd arall. Yn ogystal a rhan 46 a 47 o’r ddeddf plant 1989. 

Hefyd rwyf wedi dysgu bod cydnabod yn cynnwys nodi arwyddion o gam-drin ac neglect. Gall cydnabod yn gynnar atal niwed pellach a chaniatáu ymyrraeth amserol. Mae cofnodi yn bwysig wrth ddiogelu gan mai dyma'r ddogfennaeth gywir o unrhyw bryderon neu ddigwyddiadau a welwyd. Mae'n darparu tystiolaeth ac yn sicrhau bod cyfrif clir a chyson a all gefnogi ymchwiliad pellach (Hoare A, 2022).  Yn ogystal a hynny, mae adrodd yn golygu trosglwyddo'r pryder i'r arweinydd diogelu dynodedig. Mae'n bwysig gan ei fod yn caniatáu i'r rhai sydd â'r awdurdod priodol weithredu. Mae atgyfeirio’n golygu dwysáu’r pryder i asiantaethau allanol fel gofal cymdeithasol a’r heddlu. Mae hyn oherwydd bod rhai sefyllfaoedd yn gofyn am ymyrraeth arbenigol (Taylor E, 2025). Mae gan bob gweithiwr proffesiynol ddyletswydd gofal a chyfrifoldeb cyfreithiol a moesegol i ddiogelu'r rhai sydd mewn perygl, waeth beth fo'u rôl neu eu safle (prospero learning, 2025). 

Mae'r dysgu hwn wedi fy ngwneud yn fwy parod ac yn fwy hyderus i ddelio â phryderon diogelu yn fy rôl broffesiynol. Rwyf wedi mwynhau ymchwilio a dysgu am rol heddwas o fewn asesiad cychwynol diogelu plentyn. 

